Hunter × Hunter

Hunter × Hunter (ハンターxハンター Hantā Hantā) on japanilaisen sarjakuvapiirtäjän Yoshihiro Togashin kirjoittama ja piirtämä mangasarja. Sarjasta on tehty kaksi animaatiosarjaa, kolme OVA-sarjaa sekä kaksi elokuvaa. Sarja kertoo Gon Freecss -nimisestä pojasta, joka saa tietää hänen isänsä olevan kuuluisa ”hunter”, eli ammatissa, jonka keskiössä ovat tuntemattomien eläinten, paikkojen ja aarteiden etsiminen ja tutkiminen. Löytääkseen isänsä, Gon lähtee matkalle tullakseen hunteriksi. Tarinan kuluessa protagonisti vaihtuu Gonin ja hänen ystäviensä Killuan ja Kurapikan välillä. Sarjan julkaisua Shounen Jump- lehdessä on keskeytetty tekijän toistuvien sairausjaksojen vuoksi. Se jäi määrittelemättömän pituiselle tauolle vuoden 2018 marraskuussa. Sarjan julkaisutauko keskeytyi hetkellisesti syksyllä 2022, jolloin Shounen Jump julkaisi sarjaa 10 kappaleen verran. Elokuussa 2024 sarjan kerrottiin jatkuvan Shonen Jump -lehdessä saman vuoden lokakuussa.https://www.animenewsnetwork.com/news/2024-08-19/hunter-x-hunter- manga-resumes-in-weekly-shonen-jump-on-october-7/.214474 == Synopsis == Asetelma Sarja kertoo niin kutsutuista ”huntereista” (metsästäjistä). Hunterit ovat yliluonnollisia voimia omaavia ihmisiä, jotka toimivat lain yläpuolella. He ovat poliittisesti suuressa asemassa ja äärimmäisen rikkaita, heillä on ylemmät ihmisoikeudet, heihin eivät päde lait ja he vastaavat pahimpiin kriisitilanteisiin. Tarina kertoo neljästä kaveruksesta, jotka riskeeraavat henkensä päästäkseen metsästäjiksi osallistumalla joka vuosi pidettäviin Hunter Association-liiton järjestämiin Hunter Exam -kilpailuihin, sekä sitä seuraavista tapahtumista. Juonikuvaus Tarina kertoo Gon Freeccs-nimisestä 12-vuotiaasta pojasta, joka nuorempana kohtasi Kite-nimisen "hunterin", jolta hän kuuli kuolleeksi luulemansa isänsä, Ging Freeccsin olevan elossa ja toimivan maineikkaana hunterina. Löytääkseen isänsä Gon lähtee kotisaareltaan Whale Islandilta osallistuakseen Hunter Exam -kokeeseen, vaaralliseen koetokseen, johon osallistuvat kilpailevat metsästäjiksi pääsystä. Hän kohtaa matkallaan samanikäisen pojan Killuan, 17-vuotiaan Kurapikan sekä 19-vuotiaan lääketieteen opiskelijan Leorion, joilla on omat syynsä osallistua kokeeseen; Kurapika aikoo kostaa Phantom Troupe -rikollisjoukolle klaaninsa kuoleman, Leorio aikoo rikastua rahoittaakseen lääkärinopintonsa, ja Killua todistaa maailmankuululle palkkamurhaajaperheelleen pärjäävänsä yksin. Kokeen aikana Gonin joukko törmää Hisoka-nimiseen sadistiseen taikuriin, joka ottaa Gonin kohteekseen, sekä muita kilpakumppaneita, joista yksi paljastuu Killuan naamioituneeksi isoveljeksi Illumiksi. Gon ja hänen ystävänsä onnistuvat läpäisemään kokeen, mutta Killua tappaa yhden osallistujan ja tulee hylätyksi kokeessa. Tämän jälkeen hän pakenee perheensä luo. Gon lähtee ystäviensä kanssa hakemaan Killuaa takaisin tämän palkkamurhaajina toimivan Zoldyckin perheen kartanosta. He käyvät läpi harjoittelujakson valmistautuen tuleviin taisteluihin, mutta Killuan isä, Zoldyckin perheen patriarkka Silva, päästääkin poikansa palaamaan Gonin luokse. Joukko päättää tavata myöhemmin Yorknew Cit y-nimisessä suurkaupungissa ja hajaantuu eri teille. Gon ja Killua päättävät kuluttaa aikaa osallistumalla "Heavens Arena"-pilvenpiirtäjässä pidettäviin taisteluturnauksiin. He tapaavat Zushi-nimisen pojan, sekä tämän mestarin Wingin, joka opettaa pojille perusteet nen-nimisestä tekniikasta, jonka käyttäjät voivat hallita omaa auraansa. Käy ilmi, että nenin harjoittaminen on viimeinen hunter-kokeen vaihe, joka tarvitaan hunteriksi pääsyksi. Vahvistunut Gon kohtaa lopulta Hisokan taistelussa häviten tälle, minkä jälkeen pojat päättävät lähteä Yorknew Cityyn kokoontuakseen yhteen Leorion ja Kurapikan kanssa. Yorknew Cityssä nen-harjoittelun läpikäynyt Kurapika on päässyt klaaninsa tappaneen ja heidän scarlet eyes-silmänsä varastaneen Phantom Troupe-joukon jäljille. Hänen onnistuu tappaa ryhmän kaksi jäsentä sekä sinetöimään joukon johtajan, Chrollo Lucilferin, nen-voimat, mutta joutuu luopumaan tehtävästään havaittuaan asettavansa ystävänsä vaaraan. Tapauksen seurauksena ystävät hajaantuvat taas. Gon ja Killua saavat käsiinsä Greed Island-nimisen nen-voimilla luodun videopelin kasetin sekä siihen liittyviä vihjeitä Gingistä ja tämän olinpaikasta. He osallistuvat peliä pelaavaan retkikuntaan, joka pyrkii läpäisemään pelin valtavaa palkkiosummaa vastaan. Pelin edetessä Greed Islandin selviää olevan oikeassa maailmassa tapahtuva live-roolipeli, jonka puitteet Ging loi nen-voimillaan, ja että Genthru-niminen murhaaja pyrkii voittamaan pelin keinoja kaihtamatta. Gon ja Killua törmäävät Wingin opettajaan Biscuit Kruegeriin, joka on nuoresta ja tyttömäisestä ulkomuodostaan huolimatta keski-ikäinen taistelumestari. Biscuit harjoituttaa poikia selviytymään Greed Islandin haasteista, ja lopulta he voittavat Genthrun ja tämän alaiset taistelussa. Gon voittaa Greed Islandin ja käyttää palkinnoksi valitsemaansa loitsukorttia päästäkseen Gingin luo, mutta se vie hänet ja Killuan Kiten olinpaikkaan. He päättävät auttaa Kitea tämän eläintutkimuksissa. Samaan aikaan chimera ant-olentojen kuningatar huuhtoutuu Neo-Green Life (NGL)-nimisen autonomisen alueen rannikolle alkaen syödä alueen ihmisiä synnyttääkseen lajinsa kuninkaan. Chimera antit saavat kuningattarensa syömien olentojen ominaisuuksia ja kehittyvät ihmismäisiksi, lisääntyen räjähdysmäisesti alueella. Tilanne kärjistyy kriisiksi lajin yksilöiden kehittyessä entistä vahvemmaksi ja oppiessa nen-kykyjä syötyään tilannetta hallitsemaan lähteneitä huntereita. Kite lähtee Gonin ja Killuan kanssa tutkimaan tapausta, jolloin he kohtaavat chimera ant-kuninkaan henkivartijaksi syntyneen Neferpitou-yksilön. Kite uhraa henkensä pelastaakseen pojat, jotka joutuvat pakenemaan NGL:stä ja päättävät kehittää nen-kykyjään paikalle lähetettyjen Knuckle- ja Shoot-hunterien kanssa. Samalla muurahaisten kuningas, Meruem syntyy ja päättää alistaa ihmiskunnan valtansa alle, valloittaen aluksi läheisen East Gorteaun tasavallan. Hunter Association lähettää voimakkaimmat hunterinsa Neteron ja tämän alaiset estämään Meruemia, mikä johtaa näiden väliseen kaksintaisteluun. Meruem kukistaa Neteron taistelussa, mutta tämä räjäyttää sisällään olevan joukkotuhoaseen, joka myrkyttää hänet. Gon uskoo Neferpitoun voivan palauttaa tätä vastaan kuolleen ja riivattuna eloon palautetun Kiten takaisin ennalleen, mutta murtuu tämän kertoessa sen olevan mahdotonta. Gon päättää uhrata kehonsa saadakseen voimaa Neferpitoun kukistamiseen ja onnistuu tässä Killuan väliintulosta huolimatta. East Gorteau vapautuu lopulta Meruemin ja hänen henkivartijoidensa kuoltua Neteron pommin aiheuttamaan myrkytykseen. Gon joutuu akuuttiin sairaalahoitoon ja Killua lähtee etsimään parannuskeinoa nuoremmasta veljestään, Allukasta, jota hänen perheensä pitää suljettuna tämän toiveita toteuttavan, mutta vastineeksi ulkopuolisia hengenvaaraan asettavan nen-kyvyn vuoksi. Illumi suunnittelee Allukan tappamista suojellakseen muuta perhettään, mutta Killua hyödyntää Allukan voimia siten, ettei kukaan ulkopuolinen vahingoitu hänen toivottuaan Gonin parantumista. Ennalleen palannut Gon herää ja kohtaa lopulta häntä vältelleen isänsä. Neteron poika Beyond paljastaa itsensä saaden juuri uudelleenjärjestäytyneen Hunterien neuvoston, "Zodiacit", takajaloilleen. Beyond järjestää tutkimusretken Dark Continent-nimiseen vaaralliseen maailmankolkkaan, jonka tutkimisen pelätään aiheuttavan vaaraa koko ihmiskunnalle, joten Zodiacit vangitsevat Beyondin ja päättävät valvoa tilannetta. Kakinin kuningaskunta ja sen kuningas, Nasubi, rahoittaa retkikuntaa ja sen kuningasperhe järjestää sen nimissä matkaan tarkoitetulla valtavalla tutkimusaluksella tapahtuvan henkilökohtaisen valtaistuinpelin, josta selviytyvä päätyy Kakinin uudeksi hallitsijaksi. Kurapika päätyy yhden kuningasperheen jäsenen, 14. prinssi Wobblen, henkivartijaksi alukselle kuultuaan klaanilaistensa silmien löytyvän perheen kokoelmasta. Samaan aikaan Hisoka kuolee taistelussa voimansa takaisin saanutta Chrolloa vastaan, mutta palaa henkiin pakotettuaan nen-kykynsä kehittymään. Hän lähtee tappamaan Phantom Troupin jäseniä yksi kerrallaan, mikä saa Troupin soluttautumaan Kakinin tutkimuslaivalle. Paljastuu, että Kakinin kruununprinssit ovat läpikäyneet erityisen nen-rituaalin, joka herättää osallistujan latentit nen- voimat ja ilmentää ne voimakkaina nen-petoina. Prinssien nen-kyvyt aktivoituvat samaan aikaan, kun Kurapika joutuu suojelemaan Prinssi Woblea ja tämän äitiä vihollisen hyökkäykseltä. Kurapika käyttää Emperor Timea sekä uutta erikoiskykyään Steal Chainiä siirtääkseen sillä lainaamansa nen- tekniikan Woblen kuningataräidille, vain huomatakseen sen rasittavan hänen kehoaan. Neljästätoista prinssistä kolme kuolee samalla kun mafian palkkamurhaajat etenevät ylemmille kansille. Käy ilmi, että Nasubin avioton tytär Morena käyttää nen-kykyään Contagionia tehdäkseen alaisistaan nen- käyttäjiä. Hän lietsoo laivalla sotaa kolmen Kakinin mafiaperheen, Xi-Yun, Hei-Lyn ja Cha-R'n, välillä. Xi-Yun jäsenet löytävät laivalla piileskevän Hisokan samaan aikaan kun Kurapika lähestyy Prinssi Fugetsua, jonka tietää kuolevan pian nen-kiroukseen... == Media == === Manga === Hunter x Hunter on Yoshihiro Togashin vuodesta 1998 alkaen kirjoittama ja kuvittama mangasarja. Sarjaa julkaistaan japanilaisessa Weekly Shōnen Jump -lehdessä, ja sitä on koottu tankōbon-kokoelmakirjoihin. Vuoteen 2011 mennessä kokoelmakirjoja oli myyty yli 55 miljoonaa kappaletta. === Animesarjat === Mangan pohjalta on tehty kaksi animesarjaa. Ensimmäinen sarja alkoi vuonna 1999 ja sen tuotti Nippon Animation. Sarjan päätyttyä Nippon Animation tuotti myös kolme pitkää OVAa. Vuonna 2011 Madhouse tuotti uuden mangaan perustuvan animesarjan, joka adaptoi mangan tapahtumat uudelleen ja jatkoi tarinaa pidemmälle kuin edellinen sarja. === Elokuvat === Phantom Rouge Phantom Rouge on vuoden 2013 tammikuussa julkaistu elokuva. Elokuvan tarina perustuu Yoshihiro Togashin julkaisettomaan käsikirjoitukseen, jonka hän kirjoitti noin kymmenen vuotta ennen elokuvan julkaisua. Last Mission Last Mission on sarjan toinen elokuva, joka julkaistiin vuoden 2013 joulukuussa. Elokuva ei perustu mangan tapahtumiin, vaan keskittyy Neteroon, Hunter-liiton puheenjohtajaan, ja tämän menneisyyteen. == Sarjan keskeisiä hahmoja == Päähahmot Gon Freecss Gon on 12-vuotias poika, joka ei tunne isäänsä. Hänen isänsä Ging jätti Gon-pojan tämän tädille hänen ollessaan vielä vauva. Ging lähti kotoaan pois töidensä vuoksi eikä enää palannut takaisin. Gon haluaa tulla hunteriksi, jotta hän voisi löytää isänsä ja saada tietää miksi hän jätti oman perheensä. Gon on luonteeltaan jääräpäinen, haluaa olla reilu muita ihmisiä kohtaan, eikä hyväksy voittoja, jotka on saavutettu huijaamalla.[4] Gonin nen-tyyppi on "enhancement", jonka avulla hän kykenee vahvistamaan fyysistä voimaansa ja puolustustaan. Hän kehittää kivi-sakset-paperi-peliin perustuvan "Ja Jan ken"-tekniikan, jossa hän joko lyö vahvistetulla nyrkillään (Kivi), viiltää etu- ja keskisormesta syntyvällä energiaterällä (sakset) tai lähettää kämmenestään osan aurastaan pitkän matkan hyökkäyksenä (paperi). Gon menettää myöhemmin täysin nen-voimansa uhrattuaan ruumiinsa Neferpitoun voittamista vastaan. Ääninäyttelijä: Junko Takeuchi (1999), Megumi Han (2011) Kurapika Hieman Gonia vanhempi, 17-vuotias poika, jonka Kurta-klaani-perheen murhasi Phantom Troupe-rikollisjärjestö. Kurapika pyrkii hunteriksi, jotta pääsisi alamaailman tietoihin käsiksi ja tutustuu matkalla Goniin ja hänen tovereihinsa. Kurapika toimii sarjan protagonistina Gonin sijasta Yorknewin ja Phantom rougen aikaisissa tapahtumissa.[5] Myöhemmin häntä suositellaan Zodiaceihin ja hän päätyy Kakinin 11. kruununprinssin henkivartijaksi heidän löytyretkellään Dark Continentiin. Kurapikan nen-tyyppi on "conjuration" normaalitilassa ja silmiensä punertaessa "specialization", ja hänen voimansa ilmentyvät hänen käteensä ilmestyvinä ketjuina, joista jokaisella on tiettyjä käyttötarkoituksia: mm. "Judgement chain" kietoutuu uhrinsa sydämen ympärille tappaen tämän, mikäli tämä ei noudata Kurapikan luomaa erillistä komentoa. "Jail Chain-ketju" vangitsee kohteensa tuhoutumattoman ketjun sisään ja sitä voi käyttää vain Phantom Troupen jäseniä vastaan. Kurapikan specialization- kyky on "Emperor Time", joka mahdollistaa Kurapikalla minkä tahansa nen-tyypin tehostamisen 100-prosenttisesti, jolloin hän voi puolustautua kaikkia nen- käyttäjien hatsua vastaan, mutta sen liikakäyttö lyhentää hänen elämäänsä. Emperor Timen ollessa käytössä Kurapika voi manifestoida Stealth Dolphin- nimisen delfiiniä muistuttavan olennon, jolla hän voi varastaa ulkopuolisen nen-käyttäjän hatsun ja siirtää sen haluamalleen kohteelle. Ääninäyttelijä: Yuki Kaida (1999), Miyuki Sawashiro (2011) Leorio Paradinight 19-vuotias lääketieteen opiskelija, joka vaikuttaa sarjan alussa narsistiselta, impulsiiviselta ja röyhkeältä. Hän kuitenkin tahtoo Hunteriksi saadakseen rahaa kouluttautuakseen suureksi lääkäriksi, joka auttaa köyhiä. Leorio on pohjimmiltaan luotettava, avulias, uskollinen sekä porukan huolehtiva "isoveli".[6] Leorion nen-tyyppi on "emission", ja hän kykenee muuttamaan nyrkiniskunsa ultraääniksi, jolloin ne kulkeutuvat johdinta pitkin kohteeseensa. Hän on sarjan edetessä käyttänyt kykyään vain kerran. Ääninäyttelijä: Hozumi Gouda (1999), Keiji Fujiwara (2011) Killua Zoldyck 12-vuotias palkkamurhaaja, joka haluaa hunteriksi voidakseen todistaa vanhemmilleen pystyvänsä olemaan jotain muutakin kuin tappaja. Hänestä ja Gonista tulee pian tapaamisen jälkeen parhaita ystäviä.http://www.crunchyroll.com/library/Killua_Zoldyck Lapsena kokemansa kidutuksen ja koulutuksen johdosta hänestä on kehittynyt fyysisesti vahva ja kärsivällisyytensä menettäessään armoton taistelija, mutta hänellä on tunteita mm. Gonia ja siskoaan Allukaa kohtaan. Killuan nen-tyyppi on "transmutation", ja hän kykenee muuttamaan auraansa sähköksi. Hän kehittää tekniikan nimeltä "Godspeed" (神速 Kanmuru), jonka avulla hän kasvattaa nopeuttaan ja tehostaa refleksejään moninkertaiseksi taistelutilanteessa. Ääninäyttelijä: Kanako Mitsuhashi (1999), Mariya Ise (2011) Antagonistit Meruem Eräs sarjan voimakkaimmista hahmoista. Hän on chimera ant, jonka oli alun perin tarkoitus tuhota koko ihmiskunta, sekä chimera ant -muurahaisten kuningas: hän on julma, armoton, väkivaltainen ja koppava, eikä kunnioita kuin voimakkaampiaan. Hänen pyrkimyksensä on aluksi valloittaa maailma, mutta kiinnostuu tylsyyttään lautapeleistä. Hän kutsuu vastustajakseen Komugin, sokea gungi-mestaritytön, josta oppii välittämään henkivartijoidensa kauhuksi, ja alkaa muuttaa mieltään ihmisten alempiarvoisuudesta. Meruem kohtaa häntä tappamaan tulleen Neteron taistelussa, mutta kokee taistelun turhana alettuaan kunnioittaa ihmistä eri tavalla. Hän kieltäytyy tappamasta Neteroa vaatien saada tietää nimensä, mikä johtaa lopulta siihen, että Netero räjäyttää kehonsa sisällä olevan joukkotuhoaseen. Meruem selviytyy räjähdyksestä haavoittuen kuolettavasti, mutta hänen henkivartijansa Shaiapouf ja Menthuthuyoupi saapuvat paikalle luovuttaen elinvoimaansa hänen ravinnokseen, mikä saa hänet palautumaan ennalleen ja kehittämään itselleen nen-voimat. Meruem menettää räjähdyksessä muistinsa, mutta havaitsee unohtaneensa jotain tärkeää, mikä johtaa lopulta Komugin muistamiseen. Hän jättää palatsinsa ja alaisensa voidakseen viettää viimeiset hetkensä pelaten Komugin kanssa ja hän kuolee lopulta tämän käsivarsille Neteron pommin aiheuttamaan säteilymyrkytykseen. Ääninäyttelijä: Kouki Uchiyama Neferpitou Yksi Meruemin henkivartijoista, kissankorvainen chimera ant. Hän on henkivartijoista uteliain ja leikkimielisin, mutta hän on myös sadistinen, mikä heijastuu hänen nen-voimiinsa. Pitou kunnioittaa kuningastaan syvästi ja on henkivartijoista ainoa, joka laittaa Komugin turvallisuuden etusijalle eikä niinkään välitä kuninkaan kiinnostuksesta Komugiin. Neferpitoun hatsu on nimeltään "Doctor Blythe: Toy Repair", joka ilmentyy kyttyräselkäistä naishahmoa muistuttavana nukkena, jolla Pitou voi suorittaa kohteelleen kirurgisen operaation joko parantamalla tämän vammoja tai paloittelemalla tämän, minkä jälkeen Pitou kykenee parsimaan tämän takaisin kokoon ja palauttamaan tämän henkiin ilman omaa tahtoa. Pitou voi taistelutilanteessa loihtia Doctor Blythen eri muodossa nimeltä "Terpsichora", joka hallitsee hänen liikkeitään. Terpsicora toimii myös postuumisti ja se palauttaa Pitoun kehon toimintakuntoiseksi tämän kuoltua, joskaan ei voi herättää tätä henkiin. Ääninäyttelijä: Ayumi Fujimura Shaiapouf Toinen Meruemin chimera ant -henkivartijoista, joka on perhosensiipinen humanoidi. Looginen, järkeilevä ja kuninkaalle uskollinen Pouf vihaa Komugia ja kokee tytön ongelmana. Ajan myötä Pouf alkaa toimia pelkän tunteensa varassa, paljastaen seuraavansa kuninkaansa sijaan pikemminkin ihannetta täydellisestä kuninkaasta. Hän kuitenkin uhrautuu Youpin kanssa antaen Meruemin syödä elinvoimaansa, ja hän kuolee lopulta Neteron pommin aiheuttamaan säteilymyrkytykseen. Puofin nen-kyky on nimeltään "Bufferfly Scales Love Spring: Spiritual Message", jolla hän voi tuottaa siivistään suomuja, jotka hypnotisoivat kohteensa. Hänen toinen kykynsä on "Beelzebub, King of Flies", jolla hän kykenee luomaan itsestään klooneja, joiden määrä on suoraan verrannollinen niiden koon kanssa. Ääninäyttelijä: Wataru Hatano Menthuthuyoupi Kolmas Meruemin henkivartijoista, ainoa chimera ant joka ei ole ihmishydridi kahden muun vanhemman henkivartijan tavoin. Hänellä on chimera antin ja magical beastin geneettistä materiaalia, mutta hän muistuttaa ulkoisesti hieman ihmistä. Hän on luonteeltaan sotaisa, kiivas ja kiukkuinen, eikä piittaa siitä, kuka oli ennen syntymäänsä chimera antina, vaan pyyhkii nopeasti tarpeettomat ajatukset mielestään pysyäkseen lojaalina kuninkaalleen. Youpin kyky on kehittyä taistelussa asteittain kentauria muistuttavaksi olennoksi, mikä kasvattaa hänen voimatasoaan. Kun Knuckle asettaa Amortizing Power Redirector-voimansa hänen kehoonsa ja on voittamisillaan hänet, hän uhkaa tappavansa Morellin, mikä saa tämän poistamaan kirouksen päältään. Youpi ei kuitenkaan tapa vastustajiaan vaan lähtee auttamaan kuningastaan. Hän ja Pouf antavat kuninkaan syödä heidän elinvoimaansa pelastaen tämän ja myöhemmin he kuolevat kuninkaan kanssa Neteron pommin aiheuttamaan säteilymyrkytykseen. Ääninäyttelijä: Fumihiko Tachiki Chrollo Lucilfer Johtaa Kurta-klaanin murhannutta Phantom Troupea. Chrollo on kylmäverinen, maltillinen, älykäs ja karismaattinen johtajahenkilö, joka pystyy pitämään joukkionsa kasassa heidän ajoittaisista erimielisyyksistään huolimatta. Hän on myös kyvykäs strategi ja manipuloiva näyttelijä, eikä tunnu välittävän kenestäkään omien tovereidensa lisäksi, mutta on valmis uhrautumaan joukkioinsa selvitymisen puolesta. Chrollo menettää kykynsä käyttää neniä Kurapikan asetettua Judgement Chainin hänen sydämeensä, mutta etsii myöhemmin käsiinsä erityisen kirouksenpoistajan, joka saa palautettua hänet ennalleen. Chrollon nen-tyyppi on "specialization" ja kyky "Skill Hunter: Bandit's Secret", jolla hän kykenee varastamaan uhrinsa nen-kyvyn täytettyään tietyt ehdot, ja tallentamaan sen kirjansa sisään. Chrollo menettää varastamansa kyvyn uhrinsa kuoltua (ellei kyseessä ole postuumisti vahvistuva kyky), mutta kykenee erillistä kirjanmerkkiä hyödyntämällä käyttämään kahta eri kykyä samanaikaisesti ja vaihtamaan nopeasti useamman välillä. Ääninäyttelijä: Yoshikazu Nagano (1999), Mamoru Miyano (2011) Razor Yksi Greed Islandin ylläpitäjistä: yleisesti hän on lempeä ja rento, mutta ottelussa hän osottautuu kilpailuhenkiseksi ja häikäilemättömäksi. Läpäistäkseen Greed Islandin, pelaajien on kohdattava hänet "kuoleman polttopallo" pelissä. Razor tuntee Gonin isän, Gingin. Razor on entinen rikollinen Razorin nen-tyyppi on "emission" ja hän voi luoda hatsullaan 14 naamioitunutta ihmismäistä olentoa, jotka tottelevat hänen käskyjään ja toimivat hänen joukkueenaan lentopallopelissä. Hän kykenee myös luomaan aurastaan palloja, jotka aiheuttavat osuessaan räjähdyksen. Ääninäyttelijä: Touru Furusawa (OVA), Takaya Kuroda (2011) Genthru Yksi Greed Islandin pelaajista. Hänellä on pakkomielle läpäistä Greed Island ja hän himoitsee pelin voittamisesta saatavaa palkkiota yli kaiken. Hän on sosiopaatti eikä hänellä ole empatiaa oikeastaan ketään kohtaan, mutta hänellä on myös kaksi ystävää joistä hän tuntuu välittävän Genthrun nen-kyky on "Countdown: Sound of Life", jolla hän voi ilmentää aikapommeja, jotka voi asettaa uhriinsa, ja räjäyttää ne tarvittaessa. Hänen toinen kykynsä on Little Flower: A Handful of Gunpowder, jolla hän voi synnyttää räjähdyksiä kämmenistään koskettaessa jota kuta. Räjähdyksen teho on verrannollinen siihen miten paljon auraansa hän keskittää kämmeniinsä ja hän on liki suojaton käyttäessään sitä. Ääninäyttelijä: Tsuyoshi Koyama (OVA), Hiroyuki Yoshino (2011) Muita keskeisiä hahmoja Hisoka Phantom Troupen entinen hovinarria/taikuria muistuttava jäsen, joka etsii itselleen voimakkaita vastustajia. Hän on itsekeskeinen, manipuloiva sosiopaatti, muttei umpimähkäinen tappaja tai täysin paha. Hupia taistelusta etsivä Hisoka tappaa vain henkilöt jotka ovat hänen tiellään, varteenottavat vastustajat hän säästää myöhempää taistelua varten. Hisoka on itse voimakas, ketterä ja älykäs taistelija. Hävittyään Chrollolle hänestä tulee kuitenkin entistä mielipuolisempi ja ennalta-arvaamattomampi. Hisokan nen-tyyppi on "transmutation" ja hänen kykynsä on tuottaa aurastaan elastista ainetta, jota hän kutsuu "benjipurkaksi". Purkkaa hän kykenee käyttämään mm. ruoskana sekä näkymättömänä köytenä, joka kiinnittyy kohteeseensa ja harhauttaa Hisokan vastustajia. Purkkaa voi käyttää myös esineiden naamioimiseen Hisokan haluamalla tavalla, esimerkiksi saamaan aineella käsitellyn ja kehoon kiinnitetyn nenäliinan näyttämään iholta ja peittämään kehon vaurioita. Myöhemmin hänen kykynsä kehittyvät voimakkaammiksi ja hän kykenee mm. luomaan purkallaan proteeseja, joilla parantaa suurempia vaurioitaan, sekä käynnistämään pysähtyneet elintoimintonsa uudelleen antamalla itselleen sydänhierontaa aurallaan. Ääninäyttelijä: Hiroki Takahashi (1999), Daisuke Namikawa (2011) Wing Kärsivällinen, vaatimaton, ankara ja hajamielinen mies. Hän on Zushi-nimisen pojan opettaja ja opettaa Gonille ja Killualle nen- taitojen perusteet. Biscuit Kruegerin mukaan Wing ei ollut kovin hyvä oppimaan itse, mutta sen sijaan opettaminen sopii hänelle. Wingin nen-tyyppi on "enhancement", mutta hänen hatsuaan ei ole paljastettu. Ääninäyttelijä: Masami Kikuchi (1999), Toshihiko Seki (2011) Biscuit Krueger Wingin entinen mestari, joka on taannoin myös ollut eräs Hunter Examin tarkastaja (examiner). Hän on todellisuudessa 57-vuotias, mutta näyttää ulkoisesti paljon nuoremmalle: noin 12-15-vuotiaalle tytölle. Hän on mutkitteleva luonne ja osaa käyttää viatonta sekä avutonta ulkokuortaan hyödyksi taistelussa. "Bisky" on erittäin voimakas, ja hän kouluttaa Gonia ja Killuaa Greed Islandilla. Biscuitin kyky on muuttua ulkonäöllisesti lihaksikkaaksi ja maskuliinisemmaksi, jolloin hänen voimansa kasvavat, mutta hän itse pyrkii välttämään ulkomuotonsa käyttöä. Biscuitin nen-tyyppi on "transmutation" ja hän kykenee käyttämään myös emission-, enhancement-, ja manipulation-tyypin tekniikoita. Hänen hatsunsa on "Magical Spa Services", jolla on manifestoi Cookie-nimisen nuorta naista muistuttavan olennon, jonka hieronta elvyttää kohteensa. Cookien yksi hierontatekniikoista on "Piano Massage", joka saa 30 minuutin levon tuntumaan 8 tunnin yöunilta, mikä mahdollistaa rasittuneiden palauttamisen toimintakykyiseksi nopeasti. Kite Contract hunter, joka syntyy uudelleen chimera antina. Hän oli aikoinaan Gingin oppilas, joka eli varastelemalla ruokaa. Gon ja Killua törmäävät häneen päästyään pois Greed Islandista. Kite on tuima ja tyyni persoona, jota voisi ajatella ensisilmäyksellä hieman kylmäsydämiseksikin. Hän on kuitenkin välittävä ja rakastaa sekä eläimiä että ihmisiä. Kiten hatsu on "Mad Clown: Crazy Slots", jolla hän voi luoda pelleä muistuttavan henkiolennon, joka valitsee hänen käytettäväkseen summittaisen numeroidun aseen, jota Kiten on käytettävä päästäkseen siitä eroon. Kite ei kykene itse vaikuttamaan saamaansa aseeseen, mutta Ging kertoo myöhemmin Gonille aseen numero 4 olevan erityislaatuinen ja epäilee hänen selviytyneen Neferpitoulta sitä käyttämällä. Ääninäyttelijä: Yūji Kishi (1999), Shūichi Ikeda (2011) Morel Mackernasey Suurikokoinen mies, joka käyttää aseenaan suurta piippua. Hänet kutsutaan Chimera antien tuhoamisoperaatiin ja on kollegojensa tavoin kokenut taistelija, rauhallinen ja kärsivällinen. Morel on myös erittäin tunteellinen erityisesti Knuckle Binea kohtaan, ja valittaa tunteellisuutensa tarttuneen myös oppipoikiinsa. Morelin hatsu on "Smoke Troopers: Deep Purple" ja hän kykenee luomaan piipustaan tuottamasta savusta haluamiaan objekteja, esimerkiksi klooneja itsestään tai haluamastaan elollisesta olennosta. Kloonien määrä on rajoittamaton, mutta ne ovat haurauta eikä Morel pysty käyttämään kykyään menettäessään piippunsa. Ääninäyttelijä: Taiten Kusunoki Knuckle Bine Morelin oppilas, käyttäytyy aggressiivisesti mutta on todellisuudessa erittäin myötätuntoinen, pehmeäsydäminen ja liikuttuu herkästi kyyneliin. Knucklen hatsu on "Hakoware: Bankruptcy, Chapter Seven", jolla hän kykenee luomaan uhriinsa kiinnittyvän tuhoutumattoman henkiolennon, "Amortizing Power Redirectorin" (A.P.R), joka alkaa kerryttää uhrilleen "velkaa" tämän voimatason ylärajaan asti. Velan saavutettua ylärajan A.P.R muuttuu "Individual Ren Suppressor-olennoksi", joka sinetöi uhrin nen-kyvyt 30 päivän ajaksi. Uhrin on kuitenkin mahdollista maksaa velkaansa takaisin lyömällä Knucklea tarpeeksi monta kertaa A.P.R:n ollessa käynnissä. Ääninäyttelijä: Wataru Takagi Shoot MCMahon Morelin oppilas, joka -toisin kuin Knuckle- on arka eikä usein uskalla käyttää taistelussa hyökkäysmahdollisuutta hyväkseen. Shootin hatsu on "Dark Inn: Hotel Rafflesia", joka ilmentyy kolmena leijuvana kätenä ja huvilalta näyttävänä lintuhäkkinä, johon hän vangitsee käsien koskemia esineitä, vastustajansa ruumiinosia tai jopa vastustajan itsensä tämän heikennettyä. Ääninäyttelijä: Yūji Ueda Knov Vakava, mietteliäs, hitusen ylimielinen ja itsevarmahko mies sekä Morelin hyvä toveri. Hän on usein tehtävien aikana varovainen -melkein vainoharhainen-, ja Shaiapoufin Nenin aistiessaan hän romahtaa henkisesti. Knovin hatsu on "Fourth-Dimensional Mansion: Hide and Seek", jolla hän voi ilmentää "tasku-ulottuvuuden", johon hän sekä hänen seuralaisensa voivat piiloutua vastustajan ulottumattomiin. Lisäksi Knov voi pikasiirtyä paikasta toiseen tekemällä ulottuvuuteensa johtavia portteja mihin tahansa sijaintiin joissa itse on, mutta hänen seuralaisensa voivat poistua ulottuvuudesta vain hänen määrittelemästään portista. Ääninäyttelijä: Shinichirō Miki Hunter Exam -kilpailun valvojat Isaac Netero 120-vuotias mies, joka on Hunter -seuran puheenjohtaja. Vaikka Netero näyttää avuttomalle vanhalle miehelle ja hänet kuvataan sarjan alussa energisenä, leikkisänä -jopa ilkikurisena-, ja hajamielisenä, hän on taistelulajien mestari ja häntä pidettiin nuoruudessaan maailman parhaana nen- käyttäjänä. Neteron tavoite on löytää varteenotettava vastustaja jota vastaan hän voi taistella täysin voimin, kokien kuitenkin empatiaa vastustajaansa kohtaan. Neteron nen-tyyppi on "enhancement", mutta hän on vuosien harjoittelun seurauksena saavuttanut valaistumisen ja kyvyn ilmentää boddhisatva Guanyinin (japaniksi "Kannon") henkisiä voimia vastustajansa murskaamiseksi, mikä viittaa hänen kykenevän käyttämään myös Emission-, Transmutation- ja Manipulation-tyypin tekniikoita. Ainoastaan Meruem on kyennyt vastustamaan Neteron hatsua ja selviytymään Kannonin iskuista. Neteron kehoon on asennettu The Poor Man's Rose-niminen atomipommiin verrattavissa oleva joukkotuhoase, joka räjähtää Neteron elintoimintojen pysähtyessä. Havaittuaan ettei pärjää Meruemille Netero pysäyttää sydämensä ja räjäyttää Rosen, mutta Meruem selviytyy siitä hänen vartijansa löydettyä hänet räjähdyspaikalta kuolettavasti haavoituneena. Neterolla on poika nimeltä Beyond, jonka olemassaolo lopulta paljastuu Neteron kuoleman jälkeen. Ääninäyttelijä: Bunmei Toyama (1999), Ichirō Nagai / Banjō Ginga (2011) Hunter-kokeen vastaavat Satotz on viiksekäs, hiljainen ja rauhallinen mies, joka vastaa Hunter-kokeen ensimmäisestä tasosta. Hän kiintyy Goniin ja rohkaisee häntä kokeen lopussa. http://myanimelist.net/character.php?id=22519 Hänen lisäkseen kokeessa vaikuttavat vanginvartija Lippo, kolmannesta ja neljännestä Hunter Examin osiosta vastaava "Blacklist Hunter"http://myanimelist.net/character/52399/Lippo, sekä Gourmet Hunter -kaksikko Menchi ja Buhara, jotka ovat vastuussa kilpailun toisesta osiosta. Menchi on nirso, kiivas ja innokas kokki ja Buhara suurikokoinen, rento mies.http://myanimelist.net/character/6088/Menchi Satotzin ääninäyttelijä: Hisamu Bifu (1999), Toshio Furukawa (2011) Lippon ääninäyttelijä: Yoshihiko Aikada (1999), Masatake Yamamoto (2011) Menchin ääninäyttelijä: Akari Hibino (1999), Aya Hirano (2011) Buharan ääninäyttelijä: Keiji Takahashi (1999), Jun'ichi Kanemaru (2011) Zodiacit (Neteron seuraajat) Ging Freecss Gonin isä, ujo ja itsepäinen mies, joka kunnioitti Neteroa huomattavasti. Hän on epävakaa, vaikkakin erittäin älykäs: hän on kyvykäs luomaan virheettömiä suunnitelmia, mutta toimii toisinaan tietämättä itsekään miksi. Ging ihailee henkilöitä, jotka luottavat omiin kykyihinsä tavoitteiden tavoittamisessa. Gingin koodinimi oli Boar (villisika). Gingin hatsua ei ole vielä paljastettu, mutta hän kykenee sanomansa mukaan pilkkomaan vastustajansa nen-tekniikat perusteita myöten ja kopioimaan ne, mikäli niitä ensin käytetään häntä vastaan. Ääninäyttelijä: Hiroki Touchi (1999), Rikiya Koyama (2011) Pariston Hill Pariston on hyväntuulinen ja hänen aikeitaan on hankala lukea: hän on viekas ja nauttii sellaisten asioiden tuhoamisesta, joita rakastaa. Paristonin koodinimi on Rotta (Rat). Parsitonin hatsua tai nen-kykyjä ei ole vielä paljastettu, mutta hänen viitataan olevan kyvykäs nen-käyttäjä. Ääninäyttelijä: Hiroki Takahashi Cheadle Yorkshire Yksi vaikutusvaltaisimmista huntereista, nykyinen Hunter - seuran puheenjohtaja. Hän on erittäin älykäs ja lojaali Neterolle. Cheadlen koodinimi on Koira (Dog). Cheadlen nen-kykyjä ei ole vielä paljastettu. Ääninäyttelijä: Ikue Ōtani Zoldyck -perhe Zeno Zoldyck Killuan 67-vuotias isoisä, Zoldyck-perheen entinen patriarkka: ketterä, nopeasti ajatteleva taktikko, joka on valmis riskeeraamaan henkensä mikäli siitä luvataan palkkio. Hänelle tappaminen on kuitenkin vain työtä eikä hän saa siitä erityistä nautintoa ja hän välttelee sivullisten vahingoittamista. Zeno näyttää olevan hyvissä väleissä Neteron kanssa. Zenon nen-tyyppi on "transmutation", ja hän voi luoda aurallaan astraalilohikäärmeen, jolla hän voi matkustaa pitkiä matkoja ja jota hän voi käyttää hyökkäämiseen. Iskiessään viholliseen lohikäärme voi myös jakautua lukemattomiin osiin ja sataa vihollisen päälle nuolisateena. Ääninäyttelijä: Tadashi Miyasawa (1999), Hiroshi Ōtake (2011) Silva Zoldyck Killuan salamurhaajaisä. Hiljainen ja rauhallinen mies, joka kasvatti Killuasta tulevan perillisensä ja salamurhaajatoiminnan jatkajan. Hän päästi poikansa Gonin mukaan vain siksi, että koki sen ratkaisevaksi osaksi Killuan kehitystä. Silvan nen-tyyppi on "transmutation", ja hän on voi luoda molempiin käsiinsä valtavat energiapallot, joilla voi murskata vastustajansa. Lisäksi Silva on fyysisiltä voimiltaan yli-inhimillinen ja voi mm. selviytyä korkealta putoamisesta vahingoittumattomana. Ääninäyttelijä: Kōji Ishii (1999), Kōichi Yamadera (2011) Kikyo Zoldyck Killuan äiti, Silvan vaimo ja salamurhaaja. Hän on epävakaa, ylisuojeleva vanhempi, joka odottaa Killuasta tulevan perheen perillisen. Kikyo on tämän lisäksi erittäin julma ja jopa masokistinen, ja liikuttui kerran kyyneliin Killuan lyötyä häntä. Sarjassa ei ole vielä kerrottu onko Kikyolla ollenkaan nen-voimia. Ääninäyttelijä: Rena Yukie (1999), Junko Iwao (2011) Illumi Zoldyck Killuan isoveli ja Zoldyck-perheen vanhin lapsi, joka Silvan kanssa kasvatti Killuasta salamurhaajan. Hän on hoikka, erittäin ilmeetön -joskin puhuu hajamielisellä, jopa onnellisella äänellä- kylmä nuori mies, joka kuitenkin välittää perheestään. Illumi vaikuttaisi olevan ainoa henkilö, jonka Hisoka laskee ystäväkseen. Illumin nen-tyyppi on "manipulation" ja hän voi siirtää auraansa mukanaan pitämään neuloihin, joilla kykenee manipuloimaan kohdettaan haluamallaan tavalla: hän voi mm. muuttaa ulkonäköään asettamalla neulojaan kasvoihinsa tai pakottamaan uhriaan tottelemaan antamaansa komentoa upottamalla neulan tämän otsaan. Illumin neulat ovat huomaamattomia, mutta uhri voi jälkikäteen vastustaa Illumin käskyä, mikäli tämä ymmärtää olevansa hypnotisoitu. Ääninäyttelijä: Urara Takano (1999), Masaya Matsukaze (2011) Milluki Zoldyck Killuan 19-vuotias, ylipainoinen otaku-isoveli, joka ei ole poistunut kotoaan noin kymmeneen vuoteen. Hän on ikäisekseen itsekäs, kiivas ja epäkypsä. Milluki on myös pelkuri, eikä uskalla tosissaan suututtaa Killuaa tai olla tottelematta isäänsä ja isoisäänsä. Hän on myös taitava hakkeri, ohjelmoija ja keksijä. Millukilla ei vaikuttaisi olevan minkäälaisia nen-kykyjä. Ääninäyttelijä: Katashi Ishizuka (1999), Kimiko Saito (2011) Alluka Zoldyck Perheen toiseksi nuorin lapsi, Killualle kaikkein läheisin hänen sisaruksistaan. Alluka on Killuan seurassa iloinen ja luottaa isoveljeensä syvästi. Allukaa pidetään tarkasti vartioidussa huoneessa vankina. Allukan nen-tyyppi on "specialization" ja ilmentyy "Nanika"-nimisenä (vapaa suomennos: "Mikä kumma?", "Se") sivupersoonana, joka voi toteuttaa kysyjän toiveita mikäli tämä tottelee kolmesti Allukan pyyntöjä. Mikäli kysyjä kieltäytyy kolmesti Allukan pyynnöistä, hänen kehonsa tuhoutuu ja henkilö, jonka kanssa hän on viettänyt eniten aikaa sillä hetkellä (esimerkiksi rakastaja), kuolee mukana. Sen lisäksi toiveista pitää maksaa sen arvon mukainen hinta, jolloin Allukan pyynnöt seuraavalle henkilölle muuttuvat yhä mahdottomammaksi totella ja sivullisten uhrien määrä kasvaa. Killua saa kuitenkin selville, että kirouksen voi mitätöidä pyytämällä Nanikaa parantamaan jonkun, jolloin myös Allukan pyynnöt helpottuvat. Lisäksi Nanikaa voi käskyttää suoraan, ilman että seuraavan kysyjän tarvitsee tehdä Allukalle "vastapalveluksia". Illumi ja muu Zoldyckin perhe pelkää tuhoutuvansa mikäli Allukan voimia käytetään ja pyrkii tappamaan tämän, mutta he lopulta päästävät tämän vapaaksi Killuan toivottua Nanikaa poistumaan tämän kehosta. Sarjassa ei ole vielä kerrottu onko Alluka menettänyt voimansa täysin. Ääninäyttelijä: Maaya Uchida Kalluto Zoldyck Zoldyck-perheen nuorin poika, hiljainen ja tottelevainen persoona, joka tulee hyvin toimeen äitinsä Kikyon kanssa. Kalluto vaikuttaa olevan lojaali kumppaneilleen, ja hän on päättäväinen sekä sinnikäs taistelija. Kalluto liittyy Phantom Troupeen Illumin seuraksi sarjan edetessä. Kalluton nen-tyyppi on "manipulation" ja hänen hatsunsa on luoda ja hallita paperia, millä on useita käyttötarkoituksia: hän voi mm. leikata vastustajaansa paperisilpusta muodostuneella käärmeellä tai käyttää paperiaan jäljitys- ja kuuntelulaitteena luomalla kohteensa näköisen paperinuken. Ääninäyttelijä: Yūko Maekawa (1999), Mamiko Noto (2011) Phantom Troupe -rikollisjärjestö Feitan Phantom Troupen kuulustelija, pätevä kiduttaja. Feitan on kylmäluontoinen ja selvästi nauttii taistelemisesta, vaikkei näytäkään sitä. Feitanin nen-tyyppi on "transmutation" ja -kyky "Unforgiven: Pain Packer", jolla hän kykenee käyttämään erilaisia tekniikoita vastustajansa häneen tekemän vahingon perusteella. Hänen ainoa esitelty tekniikkansa on Burned By the Sun: Rising Sun, taistelukentälle syntyvä pienikokoinen Aurinko, joka polttaa vastustajan mutta aiheuttaa vahinkoa myös sivullisille. Hän itse on täysin immuuni iskulle. Ääninäyttelijä: Akari Hibino (1999), Kappei Yamaguchi (2011) Shalnark Teknologiaa rakastava, älykäs ja aina hymyilevä nuori mies. Vaikka Shalnark näyttää viattomimmalle ja iloisimmalle jäsenelle, hän saattaa olla oikeastaan kaikkein kylmäsydämisin. Shalnarkin nen-tyyppi "manipulation" on ja hänen hatsunsa "Black Voice: Mobile Fate Director", jolla hän voi kontrolloida vastustajansa liikkeitä iskettyään tähän erillisen antennin. Hän voi asettaa antennin myös itseensä, jolloin hänen kehonsa toimii "autopilotilla", mutta hän ei halua käyttää sitä, koska ei kykene muistamaan sen jälkeen mitään taistelusta eikä siten voi nauttia siitä. Ääninäyttelijä: Yasuhiro Takato (1999), Noriko Hidaka (2011) Shizuku Hajamielinen, silmälasipäinen nainen. Hän on huonomuistinen ja unohtaa toisinaan vasta tavattujen henkilöiden nimiä. Shizuku antaa itsestään hölmön vaikutelman, jolloin hänen taistelutaitojaan aliarvioidaan. Shizukun nen-tyyppi on "conjuration" ja hän voi luoda "Blinky"-nimisen elävän pölynimurin, joka imee sisäänsä mitä tahansa ei- elollista tai nen-kyvyillä luotua. Ääninäyttelijä: Atsuko Bungo (1999), Miho Arakawa (2011) Bonolenov Bonolenovista tiedetään hyvin vähän, mutta taistellessa hän puhuu hyvin kuninkaallisesti ja muodollisesti, ja hän on ylpeä heimostaan. Hän kuuluu Bap-nimiseen "tanssivista sotureista" koostuvaan heimoon, jotka muokkaavat kehoaan pistämällä itseensä reikiä, jolloin ajan kuluessa heihin syntyy "huilunreikiä", jotka tuottavat ääntä ilman kulkiessa niiden läpi. Bonolenovin nen-tyyppi on "conjuration" ja -kyky on nimeltään "War Anthem - Battle Cantabile", jolla hän voi kutsua henkiä avukseen synnyttymällä musiikkia tanssiessaan. Ääninäyttelijä: Chou Franklin Kiivas ja valmis tappelemaan jopa toveriensa kanssa, mutta on Chrollon lisäksi ainoita, joka voi tyynnyttää joukon jos puhkeaa väittely. Franklinin nen-tyyppi on "emission" ja hän kykenee ampumaan sarjatulella sormenpäistään luoteja, joita hän on muodostanut aurastaan. Ääninäyttelijä: Yoshinobu Kaneko (1999), Hidenobu Kiuchi (2011) Kortopi Joukkion fyysisesti heikoin jäsen, josta ei tiedetä oikeastaan mitään. Kortopin nen-kyky on "Gallery Fake: Divine Left Hand, Demonic Right Hand", jolla hän voi luoda täydellisiä kopioita koskemastaan esineestä 24 tunnin ajaksi. Hän voi myös alkuperäistä esinettä koskemalla tietää kaksoiskappaleen olinpaikan, sekä luoda elottomia klooneja elollisista olennoista, mitä Phantom Troupe hyödynsi lavastaakseen kuolemansa. Ääninäyttelijä: Umi Tenjin (1999), Shinya Hamazoe (2011) Machi Phantom Troupen fyysisesti voimakkain naisjäsen, joka ei osoita juuri yhtään tunteita ja pitää päänsä kylmänä tilanteessa kuin tilanteessa. Machi on hyvin uskollinen Chrollolle ja kokee Hisokan vihollisena. Machin nen-kyky on muodostaa aurastaan säikeitä, joita voi käyttää mm. haavojen ompelemiseen, vihollisten manipulointiin käyttämällä heitä sätkynukkeina sekä heidän olinpaikansa jäljittämiseen, mikäli se kiinnittyy kohteeseensa. Ääninäyttelijä: Noriko Namiki (1999), Rena Maeda (2011) Nobunaga Hazama Rauhallinen, toisinaan röyhkeäksi heittäytyvä klassiseen japanilaiseen hakama-kaapuun pukeutuva mies. Nobunaga on eräs joukon ystävällisimmistä jäsenistä -hän jopa hymyilee Gonille ja Killualle, ja ehdottaa heitä Troupen jäseniksi. Hän kuitenkin järkyttyy Uvoginin kuolemasta eniten ryhmäläisistä ja vannoo kostavansa julmasti kaikille osallisille. Nobunagan nen-tyyppi on "enhancement" ja hän käyttää nen-tekniikoita mm. voimistamaan katanansa iskuja sekä lukemaan vastustajansa liikkeitä tietyn kantaman sisällä. Ääninäyttelijä: Takashi Matsuyama (1999), Naoya Uchida (2011) Phinks Häikäilemätön, kiivas ja röyhkeä mies, joka ajautuu konflikteihin jopa omien toveriensa kanssa. Hän on kuitenkin uskollinen Chrollo Lucilferille, on aidosti huolissaan pomostaan Kurapikan kaapattua tämän eikä jää kantamaan kaunaa Gonille ja Killualle tapauksen jälkeen. Phinksin nen-tyyppi on "enhancement" ja hänen kykynsä "Kaiten - Ripper Cyclotron", jolla hän voi lisätä iskuunsa moninkertaisesti voimaa riippuen siitä miten monta kierrosta hän pyörittää kättään etukäteen. Ääninäyttelijä: Yoshiaki Matsumoto (1999), KENN (2011) Pakunoda Erittäin lojaali Chrollo Lucilferille ja muulle joukolle, hän on jopa valmis uhraamaan henkensä heidän tähdensä. Pakunodan nen-tyyppi on "specialization" ja hän kykenee lukemaan koskettamansa uhrin muistoja kysyessään samalla siihen liittyvän kysymyksen. Hänen toinen kykynsä on "Memory Bomb", jolla hän voi siirtää saamansa muiston toiseen ihmiseen muodostamalla siitä luodin, jonka hän voi ampua kohteeseensa revolverillaan. Hän kykenee ampumaan vain kuusi luotia kerralla. Ääninäyttelijä: Yoshiko Iseki (1999), Romi Paku (2011) Uvogin Joukon fyysisesti voimakkain, luonteeltaan päättäväinen, yksinkertainen, uppiniskainen ja toisinaan jopa hieman epäkunnioittava. Hän on uskollinen tovereilleen ja Chrollolle, eikä juuri välitä rahasta. Kurapikan asetettua Judgement Chain-ketjunsa Uvoginin sydämeen tämä kieltäytyy kertomasta tietoja tovereistaan, jonka seurauksena ketjussa oleva pistin lähistää Uvoginin sydämen tappaen tämän. Uvoginin nen-tyyppi on "enhancement" ja hän voi kasvattaa fyysistä voimaansa niin suureksi, että voi luoda nyrkiniskullaan kraatereita maahan. Lisäksi hän on tarpeeksi voimakas puremaan uhriltaan osan tämän kallosta, sekä karjaisemaan niin kovaa, että hänen uhrinsa kuolee äänenpaineeseen. Ääninäyttelijä: Eiji Takemoto (1999), Akio Ōtsuka (2011) http://myanimelist.net/forum/?topicid=572549http://forums.mangafox.me/threads/461242-How- would-you-rank-the-Phantom-Troupe-members http://myanimelist.net/anime/11061/Hunter_x_Hunter_(2011)/charactershttp://www.comicvine.com/phantom- troupe/4060-59656/characters/ == Hunter Exam -kokeet == Aluksi osallistujien on löydettävä paikan päälle. Tämä on jo itsessään erittäin vaikea osa koetta, koska kukaan ei tarkalleen tiedä, missä päin maailmaa kilpailu minäkin vuonna pidetään. Maailman eri kolkkiin on tätä varten palkattu muita ihmisiä antamaan osallistujille vihjeitä koepaikan sijainnista. Yleensä yhteistyökykyiset ihmiset löytävät helpommin perille. Kun osallistujat viimein löytävät perille ensimmäiselle testiradalle, heidän ihmisarvonsa poistetaan. Periaatteessa heillä on täysi lupa tappaa toisensa, ellei erikseen tason säännöissä toisin mainita. Kilpailun valvojia vastaan hyökkäämisestä kuitenkin rangaistaan ankarasti. Kokeen eri tasot ovat rajuja, jopa tappavia. suurin osa kilpailijoista luovuttaa jo ensimmäisen testin aikana. Ne jotka eivät luovuta, tulevat suurella todennäköisyydellä kuolemaan. Neteron tekemän arvion mukaan vain kerran kolmessa vuodessa yksi kilpailija pääsee tämän kokeen läpi. Joskus tulee vastaan jopa kymmenien vuosien jaksoja, jolloin kukaan ei selviä. Jos joku tai jotkut kuitenkin läpäisevät tämän kokeen, heistä kruunataan huntereita ja heille annetaan hunter license: se on suunnattoman arvokas kortti, jonka avulla mm. 96% julkisista palveluista on ilmaisia ja jonka avulla pääsee salaiselle Hunters Only Websitelle.http://www.hisoka.org/hunter.cfm ==Nen-tekniikat== Nen on yksi sarjan olennaisista käsitteistä: sillä tarkoitetaan tekniikkaa, jolla voi manipuloida omaa auraansa. Nen-käyttäjät ovat voimakkaita, eikä auraa ole vain yhdenlaista - aurat voidaan luokitella useaan eri luokkaan ja niissä on erilaisia ominaisuuksia. Auran tyyppi voidaan selvittää vesilasillisella: kun henkilö kohdistaa auransa lasiin, joka on täynnä vettä, vesi reagoi jollain tavalla. Esimerkiksi enhancerin auran käsittelyssä veden määrä lisääntyy, transmuter saa veden maun muuttumaan jne. Nenin neljä perusperiaatetta ovat Ten (kietominen), jossa nen-käyttäjä ylläpitää vapauttamaansa auraa ympärillään, Zetsu (pidätys), jossa käyttäjä sulkee auransa kehoonsa, Ren (kasvatus), jossa käyttäjä kasvattaa auraansa ympärillään ja Hatsu (vapautus), jossa käyttäjä ilmentää auransa kautta omakohtaista nen-kykyään. Nenin hyödyntäminen on monimutkainen prosessi, jossa käyttäjä voi kasvattaa voimiaan kehittämällä itselleen rajoituksia sekä kehittämällä tapoja kiertää mainittuja rajoituksia, luoda kirouksia rajoittamaan muiden nen-kykyjä, ja joissakin tapauksissa nen-voimat voivat "jäädä elämään" jopa käyttäjän kuoltua. Enhcement (vahvistaminen) Enhancer pystyy parantamaan kehonsa luontaisia ominaisuuksia, hän pystyy lisäämään puolustus- ja hyökkäysvoimaansa ja on siksi lähitaistelussa paras. Enhancer on kaikkein tasapainoisin luokka, sillä sekä hyökkäystä että puolustusta voi tehostaa auralla. Enhancereita ovat mm. Gon Freecss, Isaac Netero, Wing, Nobunaga Hazama, Menthuthuyoupi, Phinks ja Uvogin. Transmutation (muuntaminen) Transmutater pystyy jäljittelemään aurallaan jotain muuta, kuten elementtiä. Transmutereita ovat esimerkiksi Killua Zoldyck, Hisoka, Silva Zoldyck, Zeno Zoldyck, Machi, Feitan ja Biscuit Krueger. Conjuration (loihtiminen) Conjurer pystyy luomaan aurastaan kiinteitä, itsenäisiä esineitä. Tavalliset, aurasta tietämättömät ihmisetkin voivat koskea näihin esineisiin, mutta ne ovat rajallisia. Esineet joko katoavat itsestään, tai sitten niiden pitää olla lähellä luojaansa. Conjurereita ovat esimerkiksi Kurapika, Kite, Shizuku, Kortopi, Knov, Bonolenov ja Cheetu. Emission (erittäminen) Emitter pystyy luomaan aurasta esineitä ja irrottamaan auran kehostaan. Usein kehosta irrotettu aura heikentyy ja haihtuu nopeasti, mutta voimakkaat emitterit voivat ylläpitää irtonaista auraa pitkiä aikoja kasassa. Emittereitä ovat esimerkiksi Leorio Paradinight, Melody, Mizuken, Franklin ja Knuckle Bine. Manipulation (ohjaaminen) Manipulator voi ohjata eläviä tai elämättömiä esineitä tietyllä tavalla ja he pystyvät myös manipuloimaan auraa. Manipulatoreita ovat esimerkiksi Illumi Zoldyck, Kalluto Zoldyck, Zushi, Shalnark, Morel Mackernasey, Shoot McMahon ja Shaiapouf. Specialization (erikoistuminen) Specialist pystyy johonkin, mitä ei lasketa mihinkään edellisistä viidestä luokasta. Specialisteja ovat esimerkiksi Neon Nostrade (ennustaminen), Chrollo Lucilfer (muiden nen-kykyjen varastaminen), Neferpitou (manipulator, specialist ja conjurer), Alluka Zoldyck (toiveiden toteuttaminen). ==Lähteet== Luokka:Mangasarjat Luokka:Animesarjat Luokka:Seulonnan keskeiset artikkelit